
Introducció 


Vicens, P. 2005. Sobre la presència de Psammodromus algirus Linnaeus, 1759 (Sauria, 
Reptilia) a Mallorca. Boll. Soc. Hist. Nat. Balears, 48: 109-112. ISBN Palma de 
Mallorca. 


La present nota té per objectiu documentar diverses citacions de la sargantana de cua 
llarga, Psammodromus algirus, bàsicament a la costa de Llevant de Mallorca, a partir de 
les observacions de l'autor i de notícies fiables i concretes d'altres observadors. La con- 
clusió provisional és l'existència d'almenys una població naturalitzada en la zona que va 
de Porto Colom fins a les cales de Manacor i que pot penetrar fins a 3 km a l'interior de 
l'illa. S'aporten igualment dades d'altres lacèrtids indeterminats a la zona, així com 
d'una petita població de sargantana de cua llarga detectada a Pollença fins fa uns 10 
anys. 

Paraules clau: Psammodromus algirus, Mallorca, distribució. 


ON THE PRESENCE OF Psammodromus algirus LINNAEUS, 1759 (SAURIA, REP- 
TILIA) TO MAJORCA. The present note must as objetive document diverse appoint- 
ments of the smali lizard of long tail, Psammodromus algirus, basicaly of the East coast 
of Majorca, from the observations of the author and of the trustworthy and concrete 
news of other observers. The provisional conclusion is the existence of at least one 
population naturalized in the zone that goes of Porto Colom until the coves of Manacor 
and that can penetrate up to 3 km to the interior of island. They also contribute to data 
of other small population of lizard of long tail detected to Pollença until does about 10 
years. 

sa (fins a 91 mm de llargària de cap i cos als mas- 
cles i 93 les femelles) amb una coa molt llarga 


La sargantana de cua llarga, 
Psammodromus algirus Linnaeus 1759 (Fig. 1) 
és una espècie ibero-magribina, aliena a la fauna 
de les Illes Balears. A nivell estatal compta amb 
un estatus de protecció d'Interès Especial. El seu 
hàbitat habitual és molt ampli i va des dels alzi- 
nars als pinars, passant per zones més obertes i 
de vegetació arbustiva, des del nivell de la mar 
als 2600 metres d'altitud. La seva mida és gros- 


(alguns ex. poden arribar als 230 mm). La colo- 
ració general és terrosa amb vàries línies longitu- 
dinals al costat, molt ben delimitades. Els mas- 
cles en zel (entre abril i maig) tenen el coll i la 
cara de color ataronjat. Les femelles poden arri- 
bar a fer dues postes d'entre 3 i 11 ous. La seva 
alimentació és bàsicament insectívora, capturant 
les preses que troben entre la fullaca del terra. 
Espècie ditirna, la seva temporada d'activitat és 

de tot l'any a la zona mediterrània peninsular, 
encara que a la tardor i a l'hivern la seva activi- 
tat minva sensiblement. Està considerada com la 
sargantana mediterrània més abundant i ubícua, i 
se'n coneixen distintes poblacions insulars: Illa 
Grossa (Múrcia), Meda Gran (Girona) (on la 
població s'ha extinguit), Conigli (Lampedusa, 
Itàlia), i diversos illots tunisencs (Carretero et al., 
2002). 


Observacions a Mallorca 


L'espècie no figurava a la fauna de les 
Illes Balears (entre altres referències veure per 
exemple Mayol, 2003), encara que se tenen indi- 
cis de la seva presència des de mitjans dels 80. 
No obstant, la primera referència bibliogràfica és 
la donada per Masius (1999). 

En aquest treball s'han recollit les dades 
sobre la distribució coneguda a Mallorca (Fig. 2) 
i s'ha efectuat una observació, documentada 
fotogràficament, el 8 de maig de 2005, de tres 
exemplars (dos adults i un juvenil) al torrent de 
Cala Murada, a 200 m de la platja, en una zona 


d'ullastrar i pinar, de vegetació densa. La petició 
d'informació efectuada a traves d'un foro infor- 
màtic naturalista i alguns contactes personals han 
proporcionat les 


dades complementàries 


següents: 


Citada per Masius (1999) als voltants de 
Cala Mandia. Cita recollida també per Carretero 
et al. (2002) com a observació, no confirmada, 
que indicaria la seva primera cita per a Mallorca. 

Algunes observacions d'exemplars a 
Cala Murada al 1999. (G.X. Pons, com. pers.) 

Un exemplar observat el 2002 a Can Xet, 
un altre el mateix dia a s'Algar i captura d'un 
juvenil a Cala Murada el 2003 (Jaume Adrover, 
com. pers.). 

Un exemplar ofegat a una piscina de Cala 
Murada, any 2002 o 2003. 
Determinat pel color fosc i la longitud relativa de 
la cua (M. Morlà, com. pers.). 


fotografiat, 


Un exemplar decomisat a Cabrera al 
maig del 2003. on havia estat portat per un 
alumne de l'escola de Porto Colom amb la inten- 
ció d'alliberar-lo (J. Oliver, com. pers.). L'animal 


va morir i es conserva al Servei de Protecció 


d'Espècies. 





Fig. 1. Psammodromus algirus Linnaeus, 1759 de s'Espinagar (Manacor, Mallorca). Foto Raquel Vaquer. 
Fig. 1. Psammodromus algirus Linnaeus, 1759 from s'Espinagar (Manacor, Mallorca). Photo Raquel Vaquer. 

Una captura al pati de l'escola de Porto 
Colom l'any 2004. Determinació específica pel 
comunicant, que coneix l'espècie de la península 
(LI. Parpal, com. pers.). 

Relativament abundant entre s'Algar i 
Cala Magraner, amb reiterades observacions, les 
més recents de maig de 2005. (M. Morlà, com. 
pers.). 

22 de maig de 2005, un exemplar, deter- 
minat pel color fosc i la cua llarga, a la cruïlla de 
la carretera de Cales de Mallorca i Cala Bota (M. 
À. Dora, com. pers.). 

Un exemplar fotografiat el 4 de juny de 
2005 a s'Espinagar, Manacor (R. Vaquer, com. 
pers.). 


S'ha de ressenyar també la detecció 
intermitent, durant una desena d'anys (des de 
mitjans dels anys 80 fins a mitjans dels anys 90 
del segle passat), de diferents exemplars a Sa 
Pleta de Can Mós, a Pollença. Algunes pri- 


d'est, 


. Localitats documentades de Psammodromus algirus a Mallorca. 
. Documented localities of Psammodromus algirus in Mallorca. 


maveres s'observava quotidianament un exem- 
plar (a vegades un adult i d'altres un juvenil, els 
mateixos dies però mai junts, fet que fa pensar en 
una petita població) a les parets i al jardí de la 
casa. (C. Encinas, com. pers.). 


Altres dades 


Una dada complementària és la de Jaume 
Adrover, que ens comunica que l'any 1989 o 
abans solien capturar sargantanes verdes, de cua 
de llargària normal, aprop de l'escola de Porto 
Colom, i que n'ha observades de similars al 
Penyal Roig de s'Algar. No tenim dades que ens 
permetin assignar-les a cap espècie, però Sí 
descartar, per color i morfologia, que siguin 
Psammodromus Segurament, són 
atribuibles al gènere Podarcis. 


algirus. 

Conclusions 


Hi ha evidències de presència actual de 
Psammodromus algirus a la zona del llevant de 
Mallorca compresa entre Portocolom i les cales 
de Manacor, a les següents quadrícules UTM: 
520E-4336N, 521E-4370N, 523E-4364N, 523E- 
4367N, 523E-4369N, 524E-4369N. Es pot afir- 
mar que l'espècie, per bé que escassa, es troba 
ben assentada a aquesta zona de la costa. La den- 
sitat de dades d'aquesta àrea, amb alguna d'e- 
xemplars juvenils, indica que l'espècie s'hi ha 
naturalitzat. No hi ha dades que permetin datar la 
introducció, però atès que totes les que hem reu- 
nit són recents, podria situar-se hipotèticament 
entre els anys 1990 o 1980. 

Les observacions de Pollença, UTM 
500E-4413N, malgrat siguin d'una sola localitat, 
són irregulars i amb dos diferents exemplars 
(almenys un adult i un juvenil), fet que indica la 
possibilitat de l'existència d'un nucli naturalitzat 
en aquella zona. La manca de dades modernes fa 
difícil concretar alguna cosa més. 


Agraiments 


He d'agrair les dades o suggeriments de 
les següents persones i amics Guillem X. Pons, 
Jaume Adrover, Joan Oliver, Lluís Parpal, 
Miquel Morlà, Miquel Àngel Dora, Carolina 
Encinas i Raquel Vaquer, però he de destacar, 
sobretot, la tasca de col-laboració i l'empenta de 
Joan Mayol. 

